
סילבוס לקורס "רואים עולם"
מרצים: זהר נבון, דקלה ברלינסקי, נעם סגן כהן, רותם שני
מרצה אורח: נעם סלע
02.09.26   נעם סגן כהן: פריטיוף ננסן
סיפור חייו המרתקים של מגלה הארצות הנורבגי, שהיה הראשון שחצה את כיפת הקרח של גרינלנד, הוביל מסע אל הקוטב הצפוני, היה גם מדען וחוקר, אלוף עולם בסקי, דיפלומט, פעיל זכויות אדם וזוכה פרס נובל לשלום.
09.09.26 נעם סגן כהן:  צייר לי כבשה
מסע דילוגים בין תעופה וספרות, בין אפריקה, אירופה ודרום אמריקה, ובין מכונאות לכתיבה, בעקבות חלוץ הטיסה והסופר המחונן, שכתב גם את 'הנסיך הקטן', ונעלם בים התיכון במשימת ריגול במלחמת העולם השנייה.
16.09.26 נעם סגן כהן: המשלחת האבודה של פרנקלין
נתחקה אחרי עקבות המשלחת של סר ג'ון פרנקלין ו- 127 אנשיו, שנעלמו במהלך החיפוש אחר המעבר הצפון מערבי בשנת 1845, וגורלם הפך לאחת התעלומות המרתקות בתולדות המחקר של האיזור הארקטי.

    23.09.26זהר נבון: אשרי המאמין- דת ואמונה באפריקה
אלפי קבוצות אתניות קיימות באפריקה ולכל אחת מהן דרך חיים אחרת ומגוון רחב של אמונות ומסורות שתומכות בדרך החיים הזאת. נלמד קווים כלליים משותפים לאמונות המסורתיות וניגע בשינויים הגדולים שהגיעו עם הדתות הזרות.
 7.10.26 נעם סגן כהן:  פ. מורנו – האיש והקרחון
סיפורו של פרנסיסקו מורנו - מהחוקרים הבולטים של הרי האנדים ואגמיהם, מעורבותו בהסדרת הגבול בין צ'ילה לארגנטינה והקרחון הייחודי פריטו מורנו, הקרוי על שמו.
14.10.26 רותם שני: אמזונס – הלב הפועם של העולם
מסע לאחד האזורים הפראיים והעוצמתים. מרחבי גונגלים אין סופיים אשר עוצרים בחובם טבע בתולי ותרבויות שלא השתנו עוד מימי בראשית. את המרחבים האדירים חוצה נהר האמזונס הקסום. עורק החיים של הג’ונגל.

21.10.26 רותם שני: כרתים – אי של שפיות
במרחק של שעת טיסה אחת מאיתנו… 1000 ק”מ בלבד, שוכן לו אי קסום אשר צופן בחובו היסטוריה בת אלפי שנים. נופים עוצרי נשימה ותרבות עשירה ומרתקת. מהאימפריה המינואית לפני 4000 שנה ועד למלחמת העולם השנייה כרתים הייתה נקודה אסטרגטית חשובה אשר נחשקה ע”י האימפריות הגדולות בהיסטוריה.
28.10.26 זהר נבון: פסיפס ושמו אתיופיה
משחר הימים שמרה אתיופיה על עצמאותה והפכה לסמל של חופש ועוצמה. הגיוון הנופי האדיר והפסיפס האנושי של תושביה הופכים כל ביקור באתיופיה, גם אם מרחוק, לביקור חווייתי וצבעוני. זוהי נגיעה באפריקה אחרת, עם היסטוריה שונה ומרתקת במיוחד. 
04.11.26 נעם סגן כהן: האמזונות של ארץ הקינמון
סיפורו של פרנסיסקו דה אוריאנה ומסעו המדהים לאורך גדול נהרות תבל, משיפולי האנדים ועד לשפך העצום בחופי ברזיל. היכן פגשו אמזונות? מדוע חיפשו קינמון? מי גר לגדות הנהר כיום? ועוד סיפורים מעניינים



11.11.26 רותם שני: סנט פטרסבורג העיר שידעה (כמעט) הכל
עיר בעלת הסטוריה עוצרת נשימה.. מראשיתה בשנת 1700, דרך מלחמת העולם השנייה ועד ימנו עברה טלטלות רבות. התחילה את דרכה כ״חלון לאירופה״ של האימפריה הרוסית ועד למצור הגרמני הבלתי נתפס במלח"ע השנייה. המצור הארוך והקשה בעולם. וכל זאת לצד ארכיטקטורה, תרבות ומוזיאונים מהגדולים שישנם. בואו לגלות את העיר שעברה (כמעט) הכל.

18.11.26 נעם סלע:  הפסטיבלים הנסתרים של קולומביה:  מסע לעומק התרבות 
נתחיל בסקירת מיתוס "אל-דוראדו" והכיבוש הספרדי, נכיר את נופיה הייחודיים של המדינה (נהר הקריסטלים, משולש הקפה) ונצלול לפסטיבלים הססגוניים: במדיין "עיר האביב הנצחי"  נצעד עם "נושאי הכיסאות" בפסטיבל הפרחים הגדול בעולם; נמשיך לפופיאן "העיר הלבנה" ולצעדת השבוע הקדוש, נבקר בעיירה פסטו שם נחגוג בפסטיבל השחורים-
לבנים, ונקנח בקרנבל המסורתי בברנקיה, אשר הוכרז ע"י אונסק"ו כמורשת עולמית.

25.11.26 זהר נבון: אפריקה, סדר בבלגאן
מדוע דווקא אפריקה ידועה בחוסר יציבותה הפוליטי? היבשת השחורה, הקסומה והשסועה. סיפורן של מדינות בהתהוות וגבולות שנמתחו ביד עיוורת. נגיעה בהיסטוריה, מלווה בתמונות וחוויות מטיוליי הארוכים ושנות חיי ביבשת.

02.12.26 נעם סגן כהן:  המרוץ אל הקוטב הצפוני
בספינת אוויר, באופנוע שלג, ברגל, בצוללת, בבלון, בשוברת קרח, בספינה ובמטוס – סיפורם של האנשים שיצאו כדי להגיע ראשונים אל הקוטב הצפוני.
09.12.26 רותם שני: נורבגיה – לחיות בתוך גלויה
המדינה עם הנופים היפים בעולם. מאות קילומטרים של פיורדים שחורצים מרחבים ירוקים אין סופיים.
ואלפי נהרות ואגמים יוצרים תמונות נוף עוצרות נשימה. ובתוך כל היופי הזה אפילו חיים אנשים.
הצטרפו אלי למסע לפלא הבריאה.

16.12.26 דקלה ברלינסקי: באנו חושך לגרש - חגיגות אש מסביב לעולם
היא מסעירה, היא מרגשת היא אור, היא חום, היא החיים והיא המוות. האש היא אחד האלמנטים הטבעיים המסוכנים ביותר הקיימים בעולם ויחד עם זאת היא מהווה בסיס לחגיגות שנערכות בתרבויות עתיקות ומודרניות. נצא למסע בזמן ובמרחב ברחבי העולם (כולל אצלנו) בעקבות חגיגות וטקסים ששמו את האש במרכזם.                                                 
23.12.26 דקלה ברלינסקי: אלסקה - להרגיש קטנים אל מול מרחבים אינסופיים
בקצה המפה שוכן מקום שבו הטבע אינו רק התפאורה, אלא הכוח שמוביל את הסיפור. לאורך ההיסטוריה וגם היום, אנשים שמגיעים לאלסקה מגלים שוב ושוב שהם לא תמיד אלה שקובעים את הכללים. דרך נופים פראיים, תרבויות ילידיות וחיי יום-יום בתנאים קיצוניים, נצא למסע שמספר לא רק על אלסקה, אלא גם על הגבולות שבין אדם למרחב. 
30.12.26 דקלה ברלינסקי: אוכל יפני על קצה הצ'ופסטיק
נצא יחד למסע ביפן דרך האוכל - לא רק מה אוכלים, אלא איך, למה, ומה זה מספר על התרבות. דרך אומאמי, טקסים יומיומיים, שווקים, מסעדות וחוויות ייחודיות, ניחשף לעולם של דיוק, כבוד ואסתטיקה שמגדירים את החיים ביפן. 
06.01.27 דקלה ברלינסקי: השראה מן הטבע – ביומימיקרי
משחר האנושות, האדם שאב השראה מן הטבע. גם היום, כשהמדע והטכנולוגיה כל כך מפותחים, היצירתיות האנושית פונה אל הטבע כדי למצוא פתרונות חדשניים, גמישים וברי-קיימא לבעיות ואתגרים בחיי היום-יום, כאלה שהטבע כבר מצא להם פתרון, ששרד לאורך מיליארדי שנות אבולוציה. בהרצאה ניחשף לעולם המרתק של הביומימיקרי, הלומד ומחקה את הטבע ומשלב אותו בחיינו, בדגש על דוגמאות שאנחנו פוגשים בעולם.
13.01.27 רותם שני: ירדן
כשאנחנו חושבים על ירדן אנחנו חושבים על מדבריות קסומים, אבל לצידם יש נהרות זורמים, חקלאות פוריה, חופים מדהימים ומעיינות. פה עמד משה וראה את הארץ המובטחת. בואו לגלות את שכנתנו המפתיעה.

20.1.27 זהר נבון: טבע בתיבול הודי
היסטוריה עתיקת יומין של הודו מספרת סיפור של הרמוניה שחלקה מבוססת על האמונות הדתיות בין תושביה לבין חיות הבר. איפה ולמה יצאה ההרמוניה הזאת משיווי משקל ומה עושים כדי להשיבה? 
27.01.27  רותם שני: סקוטלנד
ארץ שנראית כאילו נלקחה מסיפורי האגדות: מרבדים ירוקים, אגמים ונחלים לרוב, עדרי כבשים, 
חופים עוצרי נשימה וכפרים ציוריים. לצד כל היופי הזה נמצאת מדינה מרתקת בעלת היסטוריה סבוכה. 

